''என் பிள்ளை அடிக்கடி சொல்வான்; அப்பா, நீ எப்பவும் எங்களை நினைச்சு கலங்கிகிட்டே இருக்க. உன்னையும் அம்மாவையும் மகிழ்ச்சியா வச்சுக்கணும். நான் படித்து பெரிய ஆளா வருவேன். நீ கவலைப்படாதப்பா என்பான். சொன்னது போலவே இப்படிபட்ட நிலையிலும் நல்ல மார்க் எடுத்திருக்கான் என மனதார எல்லோரும் பாராட்டுவதைப் பார்க்கும்போது மகிழ்ச்சியாக இருக்கிறது. பள்ளியில் எல்லாமே இலவசம் தான் என்றாலும் இன்னும் கொஞ்சம் யாரேனும் உதவிகள் செய்தால் நல்லா படிக்க வேண்டும் என்கிற அவன் கனவை நனவாக்கிடுவேன். என்னால பார்வைதான் கொடுக்க முடியலை. நல்ல படிப்பையாவது கொடுக்க வேண்டும்'' என வாஞ்சையோடு தன் மகனை தட்டிக் கொடுத்தபடி சொல்லும் செபஸ்தியான் கண்கள் கசிகின்றன.